
PËR DISA SHTESA DHE NDRYSHIME NË VENDIMIN NR. 165, DATË 21.3.2018, TË KËSHILLIT TË MINISTRAVE, “PËR METODOLOGJINË E PROCESIT TË VLERËSIMIT TË VEPRIMTARISË KËRKIMORE-SHKENCORE TË NJËSIVE BAZË TË INSTITUCIONEVE TË ARSIMIT TË LARTË”

Në mbështetje të nenit 100 të Kushtetutës dhe të pikës 4, të nenit 12, të ligjit nr. 80/2015, “Për arsimin e lartë dhe kërkimin shkencor në institucionet e arsimit të lartë në Republikën e Shqipërisë”, me propozimin e ministrit të Arsimit dhe Sportit, Këshilli i Ministrave

VENDOSI:

I. Në vendimin nr. 165, datë 21.3.2018, të Këshillit të Ministrave, bëhen këto ndryshime dhe shtesa:
1. Kudo në vendim, emërtesa “Ministria e Arsimit, Sportit dhe Rinisë” zëvendësohet me fjalët “... ministria përgjegjëse për arsimin ...”.
2. Në pikën 2, të kreut I, fjalët “... të ministrit të Arsimit, Sportit dhe Rinisë.” zëvendësohen me “... të ministrit përgjegjës për arsimin.”.
3. Në pikën 4, të kreut I, bëhen këto ndryshime dhe shtesa:
a) Nënndarjet “ii”, “iii”, “iv”, “v”, “vi”, të shkronjës “a”, ndryshohen, si më poshtë vijon:
[bookmark: _Hlk150866974]“ii. Lista e artikujve të botuar brenda vendit në revista shkencore;
iii. Lista e monografive të botuara në vendet e BE-së ose OECD-së dhe G-20-ës, të cilat përmbushin kushtet e origjinalitetit dhe janë vlerësuar në përmbajtje si punime shkencore nga, të paktën, 2 (dy) vlerësues të pavarur të fushës kërkimore-shkencore dhe janë pranuar nga njësia bazë, që mbulon fushën e kërkimit, ku është punësuar personeli akademik;
iv. Lista e monografive të botuara brenda vendit, të cilat janë vlerësuar në përmbajtje si punime shkencore nga, të paktën, 2 (dy) veta personel akademik, që i përkasin kategorisë “profesor” të fushës kërkimore-shkencore dhe janë pranuar nga njësia bazë, që mbulon fushën e kërkimit, ku është punësuar personeli akademik;
v. Lista e librave akademikë, të redaktuar, të recensionuar dhe të botuar në vendet e BE-së, OECD-së dhe G-20-ës dhe të vlerësuar nga, të paktën, 2 (dy) vlerësues të pavarur të fushës kërkimore-shkencore dhe janë pranuar nga njësia bazë, që mbulon fushën e kërkimit, ku është punësuar personeli akademik;
vi. Lista e librave akademikë, të redaktuar, të recensionuar dhe të botuar brenda vendit dhe të vlerësuar nga, të paktën, 2 (dy) veta personel akademik, që i përkasin kategorisë “profesor” të fushës kërkimore-shkencore dhe janë pranuar nga njësia bazë, që mbulon fushën e kërkimit, ku është punësuar personeli akademik.”.
b) Nënndarja “i”, e shkronjës “b”, ndryshohet, si më poshtë vijon:
“i. Lista e patentave për shpikje të regjistruara pranë strukturës përgjegjëse për pronësinë industriale konform kuadrit ligjor në fuqi për patentat për shpikje.”;
c) Në shkronjën “c” bëhen ndryshimi dhe shtesa e mëposhtme:
i. Nënndarja “i” ndryshohet, si më poshtë vijon:
“i. Lista e laboratorëve shkencorë të akredituar nga organizmi kombëtar i akreditimit ose nga organizmat akreditues të vendeve të tjera, anëtare nënshkruese të marrëveshjes së njohjes reciproke për fushat përkatëse.”;
ii. Pas nënndarjes “iv” shtohet nënndarja “v”, me këtë përmbajtje:
 “v. Lista e bibliotekave të profilizuara elektronike;”;
ç) Nënndarjet “i”, “iv”, “vi”, “vii”, “viii” e “xi”, të shkronjës “ç”, ndryshohen, si më poshtë vijon: 
[bookmark: _Hlk150848922]“i. Lista e personelit akademik të njësisë bazë, që i përket kategorisë “profesor”, “lektor” dhe “asistent lektor”, me kohë të plotë, në momentin e deklarimit;
iv. Lista e pjesëmarrjes së personelit akademik të njësisë bazë, me referime shkencore, në konferenca shkencore ndërkombëtare në një nga vendet anëtare të BE-së, OECD-së dhe G-20-ës, të pranuar në bazë të një vlerësimi paraprak shkencor dhe të botuara në “Proceedings”, të indeksuar me kod ISBN ose ISSN;
vi. Lista e çmimeve ndërkombëtare për punën kërkimore-shkencore të fituara nga personeli akademik i njësisë bazë në vendet e BE-së, OECD-së dhe G-20-ës;
vii. Lista e çmimeve kombëtare për punën kërkimore-shkencore të fituar nga personeli akademik i njësisë bazë;
[bookmark: _Hlk150848999]viii. Lista e programeve të studimit “Master ekzekutiv”, “specializime afatgjata” dhe “Doktoratë”, që janë aktive në momentin e fillimit të periudhës 4-vjeçare të vlerësimit;
[bookmark: _GoBack]xi. Lista e personelit akademik të njësisë bazë, anëtarë në komitetet ose bordet shkencore të revistave shkencore vendase.”.
d) Nënndarjet “i”, “ii”, “iii”, “iv”, të shkronjës “d”, ndryshohen, si më poshtë vijon:
“i. Lista e studimeve dhe e kërkimeve shkencore në 1 (një) disiplinë ose ndërdisiplinore, të aplikuara me partner të vendeve të OECD-së, BE-së dhe G-20-ës;
ii. Lista e personelit akademik të njësisë bazë, të angazhuar në institucionet e arsimit të lartë të vendeve të OECD-së, BE-së dhe G-20-ës;
iii. Lista e personelit të huaj akademik të punësuar pranë njësisë bazë në institucionet e arsimit të lartë të vendeve të OECD-së dhe BE-së, të ftuar pranë njësisë bazë;
iv. Lista e programeve të përbashkëta të studimit në ciklin e dytë “Master i shkencave” dhe të ciklit të tretë me IAL-të e huaja nga vendet e OECD-së, BE-së dhe G-20-ës, që përfundojnë me lëshimin e një diplome të përbashkët ose të dyfishtë apo të shumëfishtë.”.
4. Shkronja “a”, e pikës 1, të kreut II, ndryshohet, si më poshtë vijon:
“a) Të organizojë, të administrojë dhe të monitorojë procesin e vlerësimit të veprimtarisë kërkimore-shkencore të njësisë bazë të institucionit të arsimit të lartë, nëpërmjet portalit “Vlerësimi i veprimtarisë kërkimore-shkencore në Shqipëri”.”. 
5. Pika 1, e kreut IV, ndryshohet, si më poshtë vijon:
“1. Për vlerësimin e veprimtarisë kërkimore-shkencore të njësive bazë të institucioneve të arsimit të lartë krijohet platforma e Sistemit Shqiptar të Informacionit të Kërkimit Shkencor-ACRIS, e cila shërben si bazë kombëtare të dhënash për kërkimin shkencor.”.
6. Pika 3, e kreut V, shfuqizohet.
II. Ngarkohen Ministria e Arsimit dhe Sportit, Agjencia Kombëtare e Kërkimit Shkencor dhe Inovacionit dhe institucionet e arsimit të lartë për zbatimin e këtij vendimi.
 Ky vendim hyn në fuqi pas botimit në Fletoren Zyrtare.

KRYEMINISTËR
Edi Rama

